Búið er að loka Hvalfjarðargöngum til suðurs og Kjalarnesi vegna veðurs . Samkvæmt upplýsingum frá Vegagerðinni er versnandi veður á Vesturlandi . Stórhríð er við Akrafjall og í Hvalfirði og glórulaus stórhríð er við Hafnarfjall . Veður hefur nú versnað í Borgarnesi , en það var skaplegt framan af morgni . Stórhríð er víða á Snæfellsnesi . Samhliða ofankomu og byl er hálka á vegum víða á Vesturlandi . Óhætt er að segja að ferðaveður sé því víðast hvar lítið sem ekkert . Samkvæmt spám tekur veðrið að ganga niður síðdegis í dag .